שיחה:חשבונייה

message: מילון אבן-שושן לתלמיד שברשותי מכיתה א' בערך כותב חשבוניה עם יו"ד אחת אך זהו כתיב מנוקד, ייתכן שבכתיב לא מנוקד, יש לכתוב עם שני יו"ד. יש צורך במומחה שיבדוק את העניין אולי, אך המצב כעת אינו תקין. לא יכול להיות שהערך יקרא חשבונייה (שני יו"ד), הערך חשבוניה (יו"ד אחת) יפנה לערך הזה, אך בכל הערך כתוב חשבוניה עם יו"ד אחת. יש סתירה בין הכותרת לערך עצמו. אשמח אם מישהו יודע דבר יוכל לבדוק את העניין ולחזור עם תשובה. דרור שולומון 12:56, 27 יוני 2006 (IDT)
replies: text: אפשר לשאול את האקדמיה ללשון העברית באימייל: acad@vms.huji.ac.il בברכה, גברת תרד 16:09, 2 יולי 2006 (IDT)
replies: text: :תשובת האקדמיה העברית:
למר דרור שולומון שלום רב,
 
הכתיב הוא חשבונייה (יו"ד אחת לתנועת i ואחרת לעיצור y).
 
דרך אגב, המונח disk on-key נדון וחזר ונדון בוועד המינוח של האקדמיה. המונח הדיסקון היה בין ההצעות, אבל הוערו עליו הערות, ואפשר שיתקבל מונח אחר, כגון זיכרון נייד או החסן נייד (בינתיים נערכים בירורים מקצועיים על מהות הדבר).
 
בכל מקרה חן חן על האכפתיות.
 
קרן דובנוב
מזכירה מדעית
המזכירות המדעית
האקדמיה ללשון העברית
http://hebrew-terms.huji.ac.il
thread_title:  דרך הכתיבה הנכונה של השם חשבוניה/חשבונייה 

message: 1- האם החשבונייה אינה נקראת גם בשם "אַבָּקוּס"? 
2- כדאי ומומלץ להוסיף את שם החשבונייה באנגלית בתוך סוגריים (counting frame, abacus).
replies: text: כן, אם כי לאו דווקא באנגלית - זו לטינית, שבשימוש בשפות רבות (כמו שמיקרוסקופ אינו "אנגלית", למרות שמילה לטינית זו בשימוש בשפה האנגלית). קיפודנחש 21:57, 28 ביוני 2017 (IDT)
thread_title:  שם החשבונייה בלועזית.  

message: האם ניתן לקבל הסבר לגבי דרך החילוק והכפל בעזרת החשבוניה ?  (2006)
replies: text: , כחלק מקריאת הערך על מכונת חישוב הגעתי לערך זה וקראתי בפתיח "שימשה במשך אלפי שנים ככלי לביצוע ארבע פעולות החשבון". התוכל להבהיר את זה קצת? ביקורת - שיחה 20:03, 28 ביוני 2017 (IDT)
replies: text: :כפל בעזרת החשבוניה:

text: :כדי לכפול מספר כלשהו ב-83, מוסיפים את המספר 3 פעמים, ואז מוסיפים את המספר 8 פעמים נוספות, אבל "מוסט" ב-1, כלומר את ספרת היחידות של הנכפל מוסיפים (8 פעמים) לטור _העשרות_ של החשבוניה, וכן הלאה. הרבה עבודה, אבל זה חיבור חוזר, כשמספר הפעמים שיש לבצע את החיבור הוא סכום הספרות של הכופל, ולא הכופל עצמו (כלומר, כדי לכפול ב-83 המשתמש מבצע 11 פעולות חיבור, לא 83. כדי לכפול ב-1283 המשתמש מבצע 14 פעולות חיבור, לא 1283). מומחה גדול ממני בהפעלת החשבונייה יכול אולי להסביר זאת בגוף הערך - יתכן שיש קיצורי דרך (נניח, בדוגמה שלעיל, במקום לחבר את הנכפל 8 פעמים בשלב השני, אפשר לחבר אותו פעם אחת מוסט 2 מקומות (כלומר להוסיף אותו כפול 100), ואז לחסר פעמיים מוסט פעם אחת).

text: :חילוק (שלמים, עם שארית) מתבצע בעזרת חיסור חוזר (מחסרים את המחלק בהסטה המרבית בה הוא עדיין קטן מהמחולק, עד שאי אפשר יותר (לכל היותר 9 פעמים, אחרת אפשר היה לחסרו בהסטה גדולה יותר). רושמים את מספר הפעמים שהחיסור בוצע בהצלחה, מקטינים את ההסטה ב-1 וחוזרים על הפעולה. אם בהסטה מסוימת אי אפשר לחסר בכלל, רושמים 0 ומקטינים את ההסטה. כשמגיעים להסטה 0, ואי אפשר לחסר יותר, הערך בחשבוניה הוא השארית, והמספר שרשמנו הוא המנה.

text: :כאמור, ה"הסבר" הזה הוא דרך אפשרית לבצע כפל וחילוק, למעשה על ידי חיקוי "כפל ארוך" ו"חילוק ארוך" הנלמדים בבית ספר (לפחות תקוותי הכמוסה היא שהם עדיין נלמדים), כאשר חלק מהצעדים מוחלפים בחיבור או חיסור חוזרים. יתכן, ואפילו סביר, שלמפעילי חשבונייה מומחים יש דרכים רבות ומתוחכמות לבצע פעולות אלו מהר יותר, תוך שימוש בפחות צעדים, וביצוע פעולות מסובכות יותר. למשל, מאמר זה (באנגלית) מסביר שימוש בחשבונייה לחישוב שורש ריבועי. קיפודנחש 21:54, 28 ביוני 2017 (IDT)
replies: text: ::תודה רבה על ההסבר המפורט. (הסיבה שניהלתי את הדיון במעלה הדף היתה שהוא נפתח ב-2006...). ביקורת - שיחה 07:37, 29 ביוני 2017 (IDT)
thread_title: חילוק וכפל